พระครูปริยัติ กล่าวว่า ฐานพระพุทธเจดีย์ที่พังลงมานั้น น่าจะเกิดจากการอุ้มน้ำฝนที่สั่งสมมานานแล้ว ประกอบกับเมื่อสำรวจการก่อสร้างฐานพบ ว่าเป็นการก่ออิฐขึ้นมาแล้วผูกติดกับฐาน ทำให้ไม่มีความมั่นคงแข็งแรง ส่วนเจดีย์ด้านบนที่เป็นที่ประดิษฐานพระพุทธรูป มีการตอกเสาเข็มของฐานเจดีย์ยังไม่มีร่องรอยการทรุดตัว แต่ก็ไม่นิ่งนอนใจขณะนี้ได้เรียกช่างมาสำรวจความเสียหาย และสำรวจความมั่นคงของฐานเจดีย์ เพราะที่ก่อสร้างเจดีย์ในวัดจันทน์ตะวันออกนั้นเดิมเคยเป็นสระน้ำเก่า จึงอาจจะเกิดการทรุดตัวของเจดีย์ได้ ส่วนมูลค่าความเสียหายและการซ่อมแซมนั้นยังประเมินไม่ได้สำหรับพระพุทธเจดีย์สองแควนั้น ได้ก่อสร้างเป็นเจดีย์คู่ ในวัดจันทน์ตะวันออก และวัดจันทน์ตะวันตก ที่อยู่ตรงข้ามกัน มีแม่น้ำน่านกลาง จารึกเจดีย์เมื่อวันที่ 9 มิถุนายน 2549 เนื้อหาบางส่วนระบุว่า ผู้เชื่อและศรัทธาในพระพุทธศาสนา ร่วมกันก่อสร้างเพื่อบรรจุพระบรมสารีริกธาตุ ถวายแด่สมเด็จพระเจ้าอยู่หัวภูมิพลอดุยเดชฯ เนื่องในโอกาสเฉลิมพระชนมพรรษาครบ 80 พรรษา โดยทำการวางศิลาฤกษ์เมื่อ 5 ธันวาคม 2548 ใช้งบประมาณก่อสร้างองค์ละ 8 ล้านบาท
ฐานพระพุทธเจดีย์ที่พังลงมานั้นใช้งบประมาณก่อสร้างองค์ละกี่ล้านบาท 
8 ล้านบาท